Sarajevska vijećnica

Sarajevska vijećnica jest zgrada u Sarajevu nedaleko od Baščaršije na Mustaj-pašinom mejdanu i jedan je od najreprezentativnijih objekata iz austrougarskog perioda građen u pseudomaurskom stilu. U ovom stilu rađena je većina objekata kojih je u Sarajevu ostavila austrougarska vlast, a sinonim je za austrougarski period u Bosni i Hercegovini i zaštitni znak tog vremena. Prvi projekt uradio je Karlo Paržik, ali, budući da se nije svidio ministru Benjáminu Kállayu, izrada novog povjerena je Alexandru Witteku. Kao uzor u izradi ovog projekta poslužila mu je džamija Kemala II, zbog čega je dva puta odlazio u Kairo. Budući da je Wittek, navodno, upravo zbog ovog projekta, odnosno nedovoljnog osvjetljenja u glavnoj auli zgrade, umno obolio i počinio samoubistvo, završetak njegovog projekta povjeren je 1894. Ćirilu Ivekoviću. Uporedo s izradom i razradom projekta odvijala se i izgradnja objekta od 1892. do 1894. Zvanično je predan na upotrebu 1896. Vijećnica je zapaljena tokom rata u Bosni i Hercegovini, kao i veliki broj knjiga.

 Arhitektura 
Samo zdanje izgrađeno je u stilskom spoju historijskog eklekticizma, predominantno u pseudomaurskom izražaju, za koji su stilski izvori nađeni u islamskoj umjetnosti Španije i sjeverne Afrike.
mini|Pogled na Vijećnicu sa Žute tabije.

 Gradska biblioteka 
Vijećnica je prvobitno bila zgrada tadašnje gradske uprave i gradske administracije Sarajeva. Nakon Drugog svjetskog rata, do 1949, služila je gradskoj upravi, kao zgrada Okružnog suda Sarajeva i sjedište Bosanskohercegovačkog sabora. Nakon toga postaje Gradska biblioteka, odnosno Nacionalna i univerzitetska biblioteka Bosne i Hercegovine.Idejna programska rješenja funkcionalnog korištenja Vijećnice, Kantonalni zavod za zaštitu kulturno-historijskog i prirodnog naslijeđa Sarajeva, 2005.

 Razaranje 
lijevo|mini|190x190piksel|Snimljena je tokom rata 1992. u Sarajevu u djelimično uništenoj Vijećnici. Violončelist je lokalni muzičar Vedran Smailović.
Tokom opsade Sarajeva, 25. augusta 1992, po nalogu Slobodana Miloševića Vijećnica je granatirana s položaja Vojske Republike Srpske (VRS) i uništen je gotovo cijeli fond biblioteke. Izgorjelo je gotovo 700 unikatnih rukopisa i inkunabula. Biblioteka je prije napada imala 155.000 unikatnih knjiga i rukopisa. U požaru su izgorjeli i Katalog Nacionalne i univerzitetske biblioteke Bosne i Hercegovine te otprilike 80% knjižnog fonda i dokumenata koji svjedoče o historiji Bosne i Hercegovine. Unutrašnjost je gotovo potpuno uništena u požaru koji je uslijedio nakon granatiranja. Pojedini građani i bibliotekari pokušali su spasiti nešto knjiga pod snajperskom paljbom, prilikom čega je poginula najmanje jedna osoba. Većina rukopisa i knjiga nije mogla biti spašena.

Pisac Juan Goytisolo je paljenje vijećnice okarakterisao kao čin memoricida.

 Rekonstrukcija 
Rekonstrukcija Vijećnice odvijala se u dvije faze: 
 1996. i 1997. finansirana donacijama vlade Austrije od 750.000 €. Obavljeno je statičko stabiliziranje i obnova krovne konstrukcije. Sanirana je željezna konstrukcija iznad kupole i ugrađen novi stakleni pokrov.  
 od 2000. do 2004. finansirana donacijama Evropske komisije od 2.250.000 €.

Nakon što je obnovljena, Vijećnica je ponovo otvorena 9. maja 2014.

250p|mini|Vijećnica noću (2004).

 Idejno rješenje korištenja 
Zavod za zaštitu kulturno historijskog i prirodnog naslijeđa Kantona Sarajevo izradio je idejna programska rješenja funkcionalnog korištenja Vijećnice, čime bi se sagledala ukupno raspoloživa površina objekta i objektivne mogućnosti korištenja objekta višeg broja korisnika.
 Sjedište Gradske uprave Sarajeva
 Nacionalna i univerzitetska biblioteka Bosne i Hercegovine
 Kulturni sadržaji javnog karaktera
 Ostali sadržaji (restoran, postrojenja grijanja i klimatizacije)

 Vijećnica danas 
Na ulazu u vijećnicu stoji natpis na bosanskom i engleskom jeziku:

Natpisi su privremeno prekriveni zastavama Evropske unije i Bosne i Hercegovine 29. maja 2016. Po navodima novinske agencije Patria, to je učinjeno jer je time bila uvjetovana posjeta predstavnika Srbije Vijećnici koji su u gradu bili povodom Samita 100 i Samita Brdo-Brijuni.

Stalna postavka u Vijećnici

 Reference 

 Vanjski linkovi 

 Zvanični sajt

Kategorija:Građevine u Sarajevu
Kategorija:Biblioteke u Bosni i Hercegovini
Kategorija:Stari Grad (Sarajevo)
Kategorija:1894. u arhitekturi
Kategorija:Nacionalni spomenici u Sarajevu
Kategorija:Spaljivanje knjiga
Kategorija:Kulturocid